मुंबईस्थित विधान भवनात होणाऱ्या शपथविधी सोहळ्यात शपथ घेणाऱ्या 35 मंत्र्यांची यादी राजभवनाकडून प्रसिद्ध करण्यात आली आहे. 

राष्ट्रवादी काँग्रेसचे नेते अजित पवार हे उपमुख्यमंत्रिपदाची शपथ घेतली . मुख्यमंत्री उद्धव ठाकरे यांचे पुत्र आणि आमदार आदित्य ठाकरे यांनीही मंत्रिपदाची शपथ घेतली आहे. 

29 नोव्हेंबरला उद्धव ठाकरे यांनी मुख्यमंत्रिपदाची शपथ घेतली. त्यांच्यासोबत शिवसेना नेते सुभाष देसाई आणि एकनाथ शिंदे, राष्ट्रवादी काँग्रेसचे नेते छगन भुजबळ आणि जयंत पाटील, काँग्रेसचे नेते बाळासाहेब थोरात आणि नितीन राऊत यांनीही मंत्रिपदाची शपथ घेतली होती. 

पाहा ताजे अपडेट्स -

संध्याकाळी 4 वाजून 44 मिनिटं

घटकपक्षांना शपथविधी निमंत्रण नाही याची भविष्यात किंमत चुकवावी लागेल असं वक्तव्य स्वाभिमानी शेतकरी संघटनेचे अध्यक्ष राजू शेट्टींनी केलं आहे. 

2 वाजून 26 मिनिटं

आदिती तटकरे, संजय राठोड, प्राजक्त तनपुरे. बच्चू कडू आणि उदय सामंत यांनी मंत्रिपदाची शपथ घेतली. 

2 वाजून 14 मिनिटं- उद्धव ठाकरे सरकारमधले राज्यमंत्री 

काँग्रेसचे नेते सतेज पाटील आणि विश्वजित कदम, शिवसेनेचे अब्दुल सत्तार, शंभूराजे देसाई यांनी... आणखी 4000 वर्णांसाठी लेख सुरू ठेवा:
राज्यमंत्रिपदाची शपथ घेतली. 

2 वाजता- आदित्य ठाकरे कॅबिनेट मंत्री 

आमदार म्हणून पहिल्यांदाच विधानसभेत प्रवेश करणारे आदित्य ठाकरे यांनी पहिल्याच टर्ममध्ये मंत्रिपदाचीही जबाबदारी स्वीकारली आहे. 

आदित्य यांनी कॅबिनेट मंत्रिपदाची शपथ घेतली. आदित्य यांना कोणतं खातं मिळणार, ही उत्सुकता आहे. 

1 वाजून 55 मिनिटं - भगतसिंह कोश्यारींचा संताप 

काँग्रेसचे नेते के. सी. पाडवी यांना राज्यपाल भगत सिंह कोश्यारी यांनी पुन्हा शपथ घ्यायला लावली. अक्कलकुवाचे आमदार असलेल्या पाडवी यांनी शपथ घेताना ठरलेल्या मजकुरासोबतच काही अधिक गोष्टी वाचल्यानं राज्यपालांना राग आला आणि त्यांनी पाडवींना पुन्हा शपथ वाचायला लावली. 

राज्यपाल भगतसिंह कोश्यारी भडकले तेव्हाचा क्षण

शिवसेनेचे संदीपान भुमरे, राष्ट्रवादी काँग्रेसचे नेते बाळासाहेब पाटील, काँग्रेसच्या नेत्या यशोमती ठाकूर, शिवसेनेचे अनिल परब, उदय सामंत, काँग्रेसचे के.सी.पाडवी, असलम शेख तसंच अपक्ष आमदार शंकरराव गडाख यांनी कॅबिनेट मंत्रिपदाची शपथ घेतली. 

1 वाजून 40 मिनिटं - जितेंद्र आव्हाड, अमित देशमुखांची शपथ 

राष्ट्रवादी काँग्रेसचे नेते जितेंद्र आव्हाड तसंच काँग्रेसचे नेते अमित देशमुखांनीही कॅबिनेट मंत्रिपदाची शपथ घेतली. 

आघाडी सरकारच्या काळात जितेंद्र आव्हाड यांनी मंत्रिपद भूषवलं होतं. अमित देशमुख यांनीही यापूर्वी राज्य मंत्रिपदाची जबाबदारी सांभाळली होती. 

1 वाजून 33 मिनिटं- कोणी कोणी घेतली शपथ? 

आतापर्यंत काँग्रेसच्या नेत्या वर्षा गायकवाड, राष्ट्रवादी काँग्रेसचे नेते राजेंद्र शिंगणे, नवाब मलिक, काँग्रेसचे नेते सुनील केदार, शिवसेना नेते संजय राठोड, गुलाबराव पाटील यांनीही कॅबिनेट मंत्रिपदाची शपथ घेतली. 

1 वाजून 15 मिनिटं- सीमाभागासह जय महाराष्ट्र

राष्ट्रवादी काँग्रेसचे आमदार हसन मुश्रीफ यांनी कॅबिनेट मंत्रिपदाची शपथ घेतल्यानंतर 'सीमाभागासह जय महाराष्ट्र' असा समारोप केला. हसन मुश्रीफ कोल्हापूर जिल्ह्यातील कागल मतदारसंघाचं प्रतिनिधीत्व करतात. 

कर्नाटक नवनिर्माण सेनेचे अध्यक्ष भीमाशंकर पाटील यांच्या वादग्रस्त वक्तव्यानंतर शनिवारी (28 डिसेंबर) कोल्हापूर आणि बेळगाव यांच्यामधील बससेवा बंद करण्यात आली. हसन मुश्रीफ यांच्या शपथेला या सीमावादाची पार्श्वभूमी होती. 

1 वाजून 10 मिनिटं- धनंजय मुंडे कॅबिनेट मंत्री 

राष्ट्रवादी काँग्रेसचे नेते धनंजय मुंडेंनी कॅबिनेट मंत्रिपदाची शपथ घेतली....